Eldsneyti flutt í Bushehr-kjarnorkuverið
Íranar hafa hafist handa við að flytja kjarnorkueldsneyti í fyrsta kjarnorkuver landsins, sem er staðsett í borginni Bushehr í suðurhluta landsins. Talsmaður íranska utanríkisráðuneytisins, Ramin Mehmanparast, segir allt hafa gengið að óskum.
"Kjarnorkuverið í Bushehr er eitt af stóru verkefnunum í Íran sem mun hjálpa til við framleiðslu á annarskonar orkugjöfum," sagði hann í samtali við blaðamenn.
Írönsk stjórnvöld segja rafmagnið sem kjarnorkuverið muni framleiða verði nýtt á landsvísu.
Bandaríkin og aðrar stórþjóðir hafa áhyggjur af því að Íranar vilji smíða kjarnorkuvopn. Þessum ásökunum hafa Íranar neitað margítrekað. Tilgangurinn sé að framleiða rafmagn.
"Pólitískur þrýstingur, eins og refsiaðgerðir og annarskonar þrýstingur, torveldar ekki framfarir okkar og mun ekki koma í veg fyrir að okkar þjóð geti nýtt rétt sinn til að nota kjarnorku í friðsömum tilgangi," sagði Mehmanparast.
"Við munu ekki hvika frá langtímaáætlun okkar hvað þetta varðar," bætti hann við.
Íranar ræstu Bushehr kjarnorkuverið í ágúst sl. undir eftirliti Alþjóðakjarnorkumálastofnunarinnar. Búist er við því að það muni framleiða 1.000 megawött miðað við fulla afkastagetu.
Smíði kjarnorkuversins hófst árið 1975 þegar Þjóðverjar undirrituðu samkomulag þess efnis. Þjóðverjar hættu hins vegar við í kjölfar írönsku byltingarinnar árið 1979.
Íranar sömdu við Rússa um smíði kjarnorkuversins árið 1995 og upphaflega stóð til að framkvæmdinni myndi ljúka árið 1999. Miklar tafir urðu hins vegar á henni.
Íranar hafa hafist handa við að flytja kjarnorkueldsneyti í fyrsta kjarnorkuver landsins, sem er staðsett í borginni Bushehr í suðurhluta landsins.
Írönsk stjórnvöld segja rafmagnið sem kjarnorkuverið muni framleiða verði nýtt á landsvísu.
Bandaríkin og aðrar stórþjóðir hafa áhyggjur af því að Íranar vilji smíða kjarnorkuvopn.
Þessum ásökunum hafa Íranar neitað margítrekað.
Smíði kjarnorkuversins hófst árið 1975 þegar Þjóðverjar undirrituðu samkomulag þess efnis.
Þjóðverjar hættu hins vegar við í kjölfar írönsku byltingarinnar árið 1979.